section_heading: Životopis
paragraph_text: Rođen je u Hodošanu 1938. godine. Studirao je u Zagrebu, Rimu, Münchenu i Darmstadtu. Godine 1965. u Rimu je zaređen za svećenika Zagrebačke nadbiskupije. Doktorirao je iz područja moralne teologije. Godine 1970. vraća se u Zagreb i počinje predavati na Katoličkom bogoslovnom fakultetu u Zagrebu. Sljedeće godine odlazi u Darmstadt na studij socijalno-političkih znanosti. U Darmstadtu djeluje kao profesor etike, filozofije religije i socijalnih znanosti, najprije na Pedagoškoj Akademiji, a kasnije i na klasičnoj gimnaziji. Istovremeno, kao gostujući predavač, na Bogoslovnom fakultetu u Zagrebu predaje pastoralnu sociologiju.